Diari Oficial de la Generalitat Valenciana


Sumari del DOGV 1239, del 07-02-1990 (1990/801107)

ORDRE de 23 de gener de 1990, de la Conselleria de Cultura Educació i Ciència, per la qual es regula l'exercici del dret de reclamació de qualificacions estimades incorrectes en els nivells d'ensenyaments no universitaris.
------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/01/23/(1)/dof/vci/html**

### Dades del document

Número de DOGV
:   1239

Data del DOGV
:   07-02-1990

Secció del DOGV
:   DISPOSICIONS GENERALS

Número del document
:   1990/801107


Data del document
:   23-01-1990

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 23 de gener de 1990, de la Conselleria de Cultura, Educació i Ciència, per la qual es regula l'exercici del dret de reclamació de qualificacions estimades incorrectes en els nivells d'ensenyaments no universitaris.  
La Llei Orgànica 8/1985, de 3 de juliol, reguladora del dret a l?educació, en l'article 6é. estableix el dret de l'alumnat al fet que el seu rendiment escolar siga valorat amb criteris de plena objectivitat.  
Aquest precepte és recollit en la Resolució de 30 de juny de 1986 (DOGV 17.09.86), referida als ensenyaments mitjans i en les instruccions de la Direcció General d'Ordenació i Innovació Educativa de 17 de novembre de 1988, pel que fa a l?EGB.  
El Reial Decret 1543/88, de 28 d'octubre, de drets i deures de l'alumnat, estableix en l'article 19 el dret al fet que els processos d'avaluació es realitzen d'acord amb criteris d'objectivitat i, en conseqüència, que l'alumnat o els seus representants legals puguen rebre aclariments i efectuar posteriorment reclamacions contra les qualificacions del rendiment acadèmic que es pogueren estimar incorrectes, i estableix l?obligació de reglamentar procediments per a la formulació i el tràmit de les esmentades reclamacions.  
Convé, per tant, refondre i adaptar els criteris expressats per aquests cossos legals en una reglamentació aplicable a tots els nivells educatius que són objecte d'aquesta Ordre, i amb aquest efecte,  
ORDENE:  
1. Objecte de les reclamacions.  
1.1. Els alumnes, o els seus representants legals, podran efectuar reclamacions, mitjançant un escrit que contindrà les al·legacions que les justifiquen, contra les qualificacions.  
a) De caràcter ordinari, derivades dels processos d'avaluació continua o d'exàmens parcials.  
b) De caràcter final produïdes en juny o de setembre, d'un curs escolar o en possibles convocatòries finals extraordinàries, si n'hi ha. En els conservatoris de música podran ser objecte d'aquestes reclamacions tant les qualificacions corresponents a cursos que no siguen final de grau o d'assignatura com les produïdes en exàmens de final de curs davant un tribunal.  
2. Motiu de reclamació.  
Podrà ser motiu d'una reclamació:  
2.1. Inadequació de la prova proposada als objectius i als continguts de la matèria que es sotmet a avaluació, i al nivell previst en la programació realitzada per l?òrgan docent corresponent.  
2.2. Aplicació incorrecta dels criteris d'avaluació establerts.  
Per tal que l'alumnat o els seus representants legals puguen actuar d'acord amb el que estableix l'article 19 del Reial Decret 1543/88, de 28 d'octubre, cada centre publicarà al principi del curs acadèmic els objectius i els continguts mínims de les diferents assignatures i/o àrees corresponents a les programacions didàctiques contingudes en la programació anual del centre aprovada pel Consell Escolar i també els criteris objectius. d'avaluació que s'hi aplicaran.  
3. Conservació dels instruments d'avaluació.  
Els centres resten obligats a conservar durant el primer trimestre del curs següent, com a mínim, o fins que s'haja produït la resolució ferma del procediment de qualsevol reclamació, tots els documents acadèmics que hagen servit per a establir les qualificacions reclamades.  
4. Procediment per a l'exercici del dret a reclamar.  
4.1. L'alumnat, o els seus representats legals, podrà sol·licitar al professorat aclariments sobre les qualificacions rebudes, tant si es tracta de les resultants del procés d'avaluació continuada com si es refereix a proves o exàmens finals.  
La falta d'acords en aquests aclariments podrà donar lloc a reclamacions escrites davant el director del centre, que les sotmetrà a l?estudi de l?òrgan didàctic corresponent perquè propose la rectificació o la ratificació de la qualificació reclamada.  
4.2. La resolució del director posarà fi al procediment en els casos de reclamacions contra les qualificacions derivades del procés d'avaluació continuada o de proves i exàmens parcials.  
5. Persistència de la reclamació contra les qualificacions finals.  
5.1. Si continua la reclamació contra les qualificacions finals de juny o de setembre, o les d'una convocatòria extraordinària, els interessats presentaran una nova reclamació on s'exposaran els motius de la seua persistència al director del centre docent, qui trametrà l?expedient complet al Director Territorial de Cultura i Educació.  
5.2. El Director Territorial de Cultura i Educació ho resoldrà després que la Inspecció educativa haurà revisat l?expedient i n'haurà emés un informe, i d'efectuar les consultes i actuacions corresponents.  
5.3. Si de l?informe de la Inspecció Educativa es dedueix que les qualificacions reclamades es deuen a una inadequació manifesta amb els objectius i continguts establerts al començament del curs, s'ordenarà l?elaboració i la realització d'una nova prova, l'aplicació, l'avaluació i la qualificació de la qual serà realitzada per l?òrgan didàctic corresponent, amb la supervisió d'un Inspector d'educació designat a aquest efecte.  
En qualsevol cas de discrepància prevaldrà la qualificació que establirà l?esmentat Inspector.  
5.4. En els casos que es puga deduir de la reclamació formulada una aplicació incorrecta dels criteris d'avaluació establerts, la Inspecció Educativa realitzarà una nova avaluació de la prova reclamada i establirà la qualificació definitiva.  
5.5. Contra la resolució del Director Territorial de Cultura i Educació es podrà interposar un recurs d'alçada davant la Direcció General d'Ordenació i Innovació Educativa en els terminis fixats per la Llei de procediment Administratiu.  
6. Anotació de l'expedient.  
Us modificacions de qualificacions acordades com a conseqüència de la resolució hauran de ser incorporades als expedients acadèmics de l'alumnat i a les actes mitjançant les diligències oportunes.  
DISPOSICIO DEROGATORIA  
Queden derogades la Resolució de 30 de juny de 1986 (DOGV del 17.09.86) i les instruccions de 17.11.88, sobre reclamacions de qualificacions en els ensenyaments mitjans i EGB respectivament.  
DISPOSICIO FINAL  
S'autoritza la Direcció General d'Ordenació i Innovació Educativa a adoptar, en l?àmbit de les seues competències, totes les disposicions i normes necessàries per a l'aplicació i el desplegament d'aquesta Ordre.  
València, 23 de gener de 1990.  
El Conseller de Cultura, Educació i Ciencia,   
ANTONI ESCARRE I ESTEVE


Còpia Permalink ELI